תקנות שירות הביטחון הכללי (סייגים בקרבת משפחה)

{{ח:התחלה}}
{{ח:כותרת|תקנות שירות הביטחון הכללי (סייגים בקרבת משפחה), התשע״ג–2013}}

{{ח:פתיח-התחלה}}
{{ח:תיבה|ק״ת תשע״ג, 1306|תקנות שירות הביטחון הכללי (סייגים בקרבת משפחה)|https://olaw.org.il/takanot/takanot-7258.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירות הביטחון הכללי#סעיף 2|סעיפים 2(ג)}} {{ח:חיצוני|חוק שירות הביטחון הכללי#סעיף 21|ו־21(א)}} {{ח:חיצוני|חוק שירות הביטחון הכללי|לחוק שירות הביטחון הכללי, התשס״ב–2002}}, לאחר התייעצות עם נציב שירות המדינה, ובכפוף להוראות {{ח:חיצוני|חוק יסודות התקציב|חוק יסודות התקציב, התשמ״ה–1985}}, ולהוראות חוק התקציב השנתי, ובאישור ועדת השרים וועדת הכנסת לענייני השירות, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הנחיה מקצועית“ – הוראות שנותנת יחידה מינהלית בשירות לעובד המועסק ביחידה מינהלית אחרת בשירות, לרבות קביעת כללי עבודה, סטנדרטים, הכשרות וכללי בקרה ופיקוח;
{{ח:ת|סוג=הגדרה}} ”השירות“ – שירות הביטחון הכללי;
{{ח:ת|סוג=הגדרה}} ”ועדת חריגים“ – ועדה בראשות ראש מש״א שהוקמה ופועלת לפי {{ח:פנימי|סעיף 5|תקנה 5}};
{{ח:ת|סוג=הגדרה}} ”יחידה מינהלית“ – אגף, מרחב, תת־מרחב או מטה בשירות;
{{ח:ת|סוג=הגדרה}} ”כללי שירות המדינה (סייגים בקרבת משפחה)“ – {{ח:חיצוני|כללי שירות המדינה (מינויים) (סייגים בקרבה משפחתית)|כללי שירות המדינה (מינויים) (סייגים בקרבה משפחתית), התשס״ח–2007}};
{{ח:ת|סוג=הגדרה}} ”כפיפות ניהולית“ – כפיפות ישירה או עקיפה;
{{ח:ת|סוג=הגדרה}} ”נציב שירות המדינה“ – נציב שירות המדינה כמשמעותו {{ח:חיצוני|חוק שירות המדינה (מינויים)#סעיף 6|בסעיף 6 לחוק שירות המדינה (מינויים), התשי״ט–1959}}, או מי שהוא הסמיכו לכך;
{{ח:ת|סוג=הגדרה}} ”עובד“, לעניין {{ח:פנימי|סעיף 2|תקנות 2}} {{ח:פנימי|סעיף 3|ו־3}} – לרבות חייל כהגדרתו {{ח:חיצוני|חוק השיפוט הצבאי#סעיף 1|בסעיף 1 לחוק השיפוט הצבאי, התשט״ו–1955}}; או בת שירות כהגדרתה {{ח:חיצוני|חוק שירות אזרחי|בחוק שירות לאומי, התשי״ג–1953}}, המשרתים בשירות, וכן יועץ או מתנדב בשירות;
{{ח:ת|סוג=הגדרה}} ”קרוב משפחה“ – כהגדרתו {{ח:חיצוני|כללי שירות המדינה (מינויים) (סייגים בקרבה משפחתית)|בכללי שירות המדינה (סייגים בקרבת משפחה)}};
{{ח:ת|סוג=הגדרה}} ”קשרי עבודה“ – כפיפות ניהולית או הנחיה מקצועית או קשרי עבודה מיוחדים בין עובדים בשירות, לרבות עבודה משותפת לצורך קבלת החלטות, מתן המלצות וקביעת נהלים;
{{ח:ת|סוג=הגדרה}} ”קשרי עבודה מיוחדים“ – זיקה רציפה במיוחד או בעלת רגישות מיוחדת שקבע ראש מש״א אף בהעדר יחסי כפיפות ניהולית או הנחיה מקצועית;
{{ח:ת|סוג=הגדרה}} ”ראש מש״א“ – ראש אגף משאבי אנוש בשירות.

{{ח:סעיף|2|העסקת קרובי משפחה}}
{{ח:תת|(א)}} לא יועסקו בשירות, ביחידה מינהלית אחת, עובדים שהם קרובי משפחה.
{{ח:תת|(ב)}} לא יועסקו בשירות, ביחידות מינהליות שונות, עובדים שהם קרובי משפחה, אם מתקיימים בין העובדים קשרי עבודה.
{{ח:תת|(ג)}} על אף האמור בתקנות משנה (א) ו־(ב), רשאי נציב שירות המדינה, בהמלצת ועדת חריגים ובתנאים הקבועים {{ח:פנימי|סעיף 5|בתקנה 5}}, לאשר העסקת עובדים באותה יחידה מינהלית או ביחידות מינהליות שונות.

{{ח:סעיף|3|קרבת משפחה שנוצרה תוך כדי שירות}}
{{ח:תת|(א)}} נוצרה במהלך העבודה בשירות קרבת משפחה בין עובדים מאותה יחידה מינהלית, או בין עובדים ביחידות מינהליות שונות שמתקיימים ביניהם קשרי עבודה, יועבר אחד מהם בהוראת ראש מש״א ליחידה מינהלית אחרת, בהקדם האפשרי.
{{ח:תת|(ב)}} ראה ראש מש״א כי לא ניתן מסיבה כלשהי להעביר אחד העובדים כאמור בתקנת משנה (א), רשאי הוא להתיר את המשך עבודתם של קרובי המשפחה בתפקידם לתקופה שיורה, ובלבד שלא תעלה על שנה אחת מהיום שנוצרה קרבת המשפחה; נציב שירות המדינה, רשאי לאשר המשך העסקה לתקופה העולה על שנה אחת, לפי המלצת ועדת חריגים, בתנאים הקבועים {{ח:פנימי|סעיף 5|בתקנה 5}}; בתום התקופה שאישר נציב שירות המדינה כאמור, יועבר אחד העובדים ליחידה מינהלית אחרת לפי החלטת ראש מש״א.

{{ח:סעיף|4|הגבלות בקבלת מועמד לעבודה בשירות}}
{{ח:תת|(א)}} לא ייקלט עובד חדש לשירות אם בן זוגו עובד בשירות.
{{ח:תת|(ב)}} לא ייקלט עובד חדש לשירות אם יש לו יותר מקרוב משפחה אחד העובד בשירות; בתקנת משנה זו, ”קרוב משפחה“ – אב, אם, בן, בת, אח או אחות.
{{ח:תת|(ג)}} על אף האמור בתקנות משנה (א) ו־(ב), רשאית ועדת חריגים לאשר את קליטתו של עובד חדש לשירות, מטעמים מיוחדים שיירשמו, ובכפוף {{ח:פנימי|סעיף 2|לתקנה 2}}.

{{ח:סעיף|5|ועדת חריגים לעניין קרבת משפחה}}
{{ח:תת|(א)}} ראש השירות ימנה לתקופה שתיקבע בנוהלי השירות ועדת חריגים לעניין קרבת משפחה; יושב ראש הוועדה יהיה ראש מש״א ויהיו בה שני חברים נוספים לפחות, בדרגת ראש יחידה מינהלית; ראש השירות רשאי למנות ראש אגף אחר בשירות לממלא מקום של יושב ראש הוועדה.
{{ח:תת|(ב)}} ועדת חריגים תדון בנושאים שיובאו לעיונה; שאר דרכי עבודת הוועדה יפורטו בנוהלי השירות.
{{ח:תת|(ג)}} ועדת חריגים רשאית להמליץ לנציב שירות המדינה לגבי העסקה של קרובי משפחה בשירות לפי {{ח:פנימי|סעיף 2|תקנות 2}} {{ח:פנימי|סעיף 3|ו־3}}, או להחליט על קבלת מועמד לעבודה בשירות לפי {{ח:פנימי|סעיף 4|תקנה 4}}, אם מצאה כי העסקת קרובי משפחה בשירות מתחייבת לפי אחד או יותר מהשיקולים הקבועים {{ח:חיצוני|כללי שירות המדינה (מינויים) (סייגים בקרבה משפחתית)#סעיף 4|בסעיף 4 לכללי שירות המדינה (סייגים בקרבה משפחתית)}}, או לפי אחד או יותר מהשיקולים שלהלן:
{{ח:תתת|(1)}} ההעסקה אינה עלולה להביא בפועל לקשרי עבודה;
{{ח:תתת|(2)}} שירותו של המועמד בתפקיד האמור חיוני לשירות;
{{ח:תתת|(3)}} לא אותר באותה עת מועמד מתאים אחר למילוי התפקיד.
{{ח:תת|(ד)}} בבואה להמליץ או להחליט בנושא שהובא לעיונה, רשאית ועדת חריגים לשקול, בין השאר, גם את האפשרות להיווצרותם של קשיים בשיבוץ המועמד או העובד בתפקידים שונים בשירות בעתיד, וזאת בהתייחס לתחומי התאמתו המקצועית של העובד ושל קרוב משפחתו בשירות, לרבות התקדמות צפויה או נדרשת במסלול מקצועי, ונושאים נוספים כפי שייקבעו בנוהלי השירות.

{{ח:סעיף|6|סייג לתחולה}}
{{ח:ת}} {{ח:חיצוני|כללי שירות המדינה (מינויים) (סייגים בקרבה משפחתית)|כללי שירות המדינה (מינויים) (סייגים בקרבה משפחתית)}} לא יחולו על עובד השירות אלא אם כן נקבע אחרת בתקנות אלה.

{{ח:סעיף|7|תחילה}}
{{ח:ת}} תחילתן של תקנות אלה 60 ימים מיום פרסומן (להלן – יום התחילה).

{{ח:סעיף|8|הוראת מעבר}}
{{ח:ת}} {{ח:פנימי|סעיף 2|תקנה 2}} לא תחול על עובדים המועסקים בשירות ערב יום התחילה כל עוד הם משמשים בתפקידם.

{{ח:חתימות|ב׳ בכסלו התשע״ג (16 בנובמבר 2012)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]